MIŠLJENJE KOMISIJE na temelju članka 294. stavka 7. točke (c) Ugovora o funkcioniranju Europske unije o izmjenama koje Europski parlament predlaže u pogledu stajališta Vijeća o prijedlogu DIREKTIVE EUROPSKOG PARLAMENTA I VIJEĆA o izmjeni Direktive 96/53/EZ od 25. srpnja 1996. o utvrđivanju najvećih dopuštenih dimenzija u unutarnjem i međunarodnom prometu te najveće dopuštene mase u međunarodnom prometu za određena cestovna vozila koja prometuju unutar Zajednice /* COM/2015/0169 final - 2013/0105 (COD) */





2013/0105 (COD) MIŠLJENJE KOMISIJE na temelju članka 294. stavka 7. točke (c) Ugovora o funkcioniranju Europske unije o izmjenama koje Europski parlament predlaže u pogledu stajališta Vijeća o prijedlogu DIREKTIVE EUROPSKOG PARLAMENTA I VIJEĆA o izmjeni Direktive 96/53/EZ od 25. srpnja 1996. o utvrđivanju najvećih dopuštenih dimenzija u unutarnjem i međunarodnom prometu te najveće dopuštene mase u međunarodnom prometu za određena cestovna vozila koja prometuju unutar Zajednice (Tekst značajan za EGP) 1. Uvod U članku 294. stavku 7. točki (c) Ugovora u funkcioniranju Europske unije navodi se da Komisija treba dati mišljenje o izmjenama koje predlaže Europski parlament u drugom čitanju. Komisija u nastavku izlaže svoje mišljenje o izmjenama koje predlaže Parlament. 2. Kontekst Datum slanja prijedloga Europskom parlamentu i Vijeću (COM(2013) 195 završna verzija – 2013/0105 COD): || 16. travnja 2013. Datum mišljenja Europskog gospodarskog i socijalnog odbora: || 11. srpnja 2013. Datum stajališta Europskog parlamenta, prvo čitanje: || 15. travnja 2014. Datum slanja izmijenjenog prijedloga: || [[1]] Datum donošenja stajališta Vijeća, prvo čitanje**: || 16. listopada 2014. Datum donošenja izmjena Europskog parlamenta, drugo čitanje (P8_TC2-COD(2013)0105) 10. ožujka 2015. 3. Cilj prijedloga Komisije Direktivom 96/53/EZ utvrđuju se najveće dimenzije i najveće mase teških teretnih vozila i autobusa u međunarodnom prometu (države članice mogu odrediti veće dimenzije ili mase u unutarnjem prometu pod određenim uvjetima). Glavni je cilj prijedloga (COM(2013)195 završna verzija) poboljšati sigurnosni i ekološki aspekt teških teretnih vozila i autobusa tako što će se u određenim slučajevima i pod određenim uvjetima dopustiti mase i dimenzije veće od trenutačno dopuštenih ako, s obzirom na ograničenja utvrđena u sadašnjoj verziji Direktive, trenutačno nije moguće provesti poboljšanja. 4. Mišljenje Komisije o izmjenama Europskog parlamenta u drugom čitanju Europski parlament u drugom je čitanju izglasao pročišćeni tekst koji sadržava niz izmjena teksta stajališta Vijeća u prvom čitanju. Tekst je rezultat pregovora između Europskog parlamenta, Vijeća i Komisije. Komisija prihvaća sve izmjene koje je izglasao Europski parlament. 5. Zaključak U skladu s člankom 293. stavkom 2. Ugovora o funkcioniranju Europske unije Komisija mijenja svoj prijedlog kako je gore navedeno. [1] Komisija nije pripremila izmijenjeni prijedlog, već je izrazila svoje mišljenje o izmjenama Parlamenta u dokumentu pod nazivom „Komunikacija Komisije o djelovanju u vezi s mišljenjima i rezolucijama koje je Parlament donio na prvoj i drugoj sjednici u travnju 2014.” (dokument SP (2014) / 471) od 9. srpnja 2014. ** Komisija je izrazila svoje mišljenje o izmjenama Vijeća u komunikaciji o stajalištu Vijeća o donošenju Direktive Europskog parlamenta i Vijeća o izmjeni Direktive 96/53/EZ od 25. srpnja 1996. o utvrđivanju najvećih dopuštenih dimenzija u unutarnjem i međunarodnom prometu te najveće dopuštene mase u međunarodnom prometu za određena cestovna vozila koja prometuju unutar Zajednice (dokument COM (2015) 7 završna verzija) od 12. siječnja 2015.